GREEK SUPREME COURT DECISION

Decision ID: 693/2024
Decision Number: 693
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή - Εισηγήτρια, Παναγιώτα Πασσίση, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Απριλίου 2024, με την παρουσία του Αντεισαγγελέως του Αρείου Πάγου Ιωάννη Αγγελή (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει τις αιτήσεις των αναιρεσειουσών - κατηγορουμένων: 1. Γ. Κ. του Κ. και 2. Γ. Κ. του Κ., κατοίκων ..., που δεν εμφανίστηκαν, για αναίρεση της αποφάσεως 1346/2022 του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείουσες - κατηγορούμενες ζητούν την αναίρεση αυτής, για τους λόγους που αναφέρονται στις από 19-7-2022 και με αριθμούς 57/2022 και 58/20222, αντίστοιχα, αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 114/2024. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναιρέσεως.

Judges: Ελένη Κατσούλη, Γεωργία Κατσιμαγκλή - Εισηγήτρια, Παναγιώτα Πασσίση, Κωνσταντίνα Νάκου, Λεωνίδα Χατζησταύρου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή - Εισηγήτρια, Παναγιώτα Πασσίση, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 9 Απριλίου 2024, με την παρουσία του Αντεισαγγελέως του Αρείου Πάγου Ιωάννη Αγγελή (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει τις αιτήσεις των αναιρεσειουσών - κατηγορουμένων: 1. Γ. Κ. του Κ. και 2. Γ. Κ. του Κ., κατοίκων ..., που δεν εμφανίστηκαν, για αναίρεση της αποφάσεως 1346/2022 του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείουσες - κατηγορούμενες ζητούν την αναίρεση αυτής, για τους λόγους που αναφέρονται στις από 19-7-2022 και με αριθμούς 57/2022 και 58/20222, αντίστοιχα, αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 114/2024. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναιρέσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Από τη διάταξη του άρθρου 512 παρ. 1 εδ. γ' του Κ.Ποιν.Δ., προκύπτει ότι ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τις διατάξεις των άρθρων 155 - 162 και εντός της προθεσμίας του άρθρου 166, στο ακροατήριο του Αρείου Πάγου, από την παρ. 3 δε του ίδιου άρθρου προκύπτει ότι οι διάδικοι παρίστανται στη συζήτηση με συνήγορο. Περαιτέρω, σύμφωνα με τις διατάξεις του άρθρου 155 παρ. 1 και 2 του Κ.Ποιν.Δ., η επίδοση γίνεται με παράδοση του εγγράφου στα χέρια του ενδιαφερομένου διαδίκου από ποινικό ή δικαστικό επιμελητή ή σε περίπτωση που δεν υπάρχουν, από όργανο της δημόσιας δύναμης, αν δε αυτός, που κάνει την επίδοση, δεν βρίσκει τον ενδιαφερόμενο στον τόπο της διαμονής ή της κατοικίας του ή του καταστήματος ή στον τόπο όπου εργάζεται τούτος, εγχειρίζει το έγγραφο σε κάποιον από εκείνους που, έστω και προσωρινά, διαμένουν μαζί του ή στους οικιακούς βοηθούς του ή στο θυρωρό της κατοικίας που μένει ή στο διευθυντή ή σε κάποιον από όσους εργάζονται στον ίδιο τόπο, ενώ, αν δεν βρεθεί στην κατοικία του ο ενδιαφερόμενος ή ο σύνοικος ή ο οικιακός βοηθός ή θυρωρός, όποιος κάνει την επίδοση επικολλά τον ως άνω φάκελο στην πόρτα της. Η επίδοση αυτή, με θυροκόλληση, είναι έγκυρη μόνον όταν επακολουθήσει νομότυπη κλήτευση και του τυχόν διορισθέντος αντικλήτου του ενδιαφερομένου διαδίκου, ανεξάρτητα αν ο διορισμός του ήταν ή όχι υποχρεωτικός από το νόμο, σε αυτή δε την περίπτωση τα αποτελέσματα αρχίζουν από την τελευταία χρονικά επίδοση (ΑΠ 367/2023). Περαιτέρω, κατά τη διάταξη του άρθρου 514 εδ. α' και β' του ίδιου Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο". Κατά το ίδιο ως άνω άρθρο 514 εδαφ. γ' του ΚΠοινΔ, όπως το τρίτο εδάφιο διαμορφώθηκε με το άρθρο 158 του Ν. 4855/2021 "κατ' εξαίρεση, ακόμη και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτήν ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Από το συνδυασμό των ανωτέρω διατάξεων προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία, που ορίζει το άρθρο 166 του ιδίου κώδικα, για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα, κατ' άρθρο 578 παρ. 1 ΚΠΔ, ενώ, κατ' εξαίρεση, ακόμη και αν δεν εμφανίστηκε ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτή ή έχει παρατεθεί εσφαλμένα και β) στην περίπτωση που μετά την δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει και αυτεπάγγελτα, κατ' άρθρο 2 παρ. 1 του Π.Κ., το νόμο που ίσχυε από την τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχεται ένας τουλάχιστον παραδεκτός λόγος αναίρεσης (ΑΠ 485/2023, ΑΠ 1555/2022, ΑΠ 1386/2022, ΑΠ 1234/2022). ΙΙ. Στην προκείμενη περίπτωση από τα δύο (2) από 20-2-2024 αποδεικτικά επίδοσης, που συντάχθηκαν από τον αρχιφύλακα του Α' Α.Τ. Αχαρνών, Ε. Ά. και έχουν επισυναφθεί στο φάκελο της δικογραφίας, προκύπτει ότι επιδόθηκε στις αναιρεσείουσες - κατηγορούμενες: 1) Γ. Κ. του Κ. και 2) Γ. Κ. του Κ., νομότυπα και εμπρόθεσμα, με παράδοσή της στα χέρια των ιδίων, αντίστοιχα, η με αριθμό 114 και από 19-2-2024, κλήση του Εισαγγελέα του Αρείου Πάγου, για να παραστούν μετά ή δια του συνηγόρου τους στο ακροατήριο του Δικαστηρίου τούτου, κατά τη δημόσια συνεδρίαση της 9-4-2024, προς υποστήριξη των από 19-7-2022 αιτήσεών τους, αντίστοιχα, για αναίρεση της με αριθμό 1346/2022 απόφασης του Α' Πενταμελούς Εφετείου Αθηνών, που δίκασε ως δευτεροβάθμιο Δικαστήριο, με την οποία καταδικάστηκαν για α) συμμορία προς διάπραξη περισσότερων κακουργημάτων που προβλέπονται από τη νομοθεσία περί ναρκωτικών ουσιών, από κοινού και κατ' εξακολούθηση και β) ιδιαίτερα διακεκριμένη περίπτωση παράνομης διακίνησης ναρκωτικών ουσιών, με τη μεταχείριση με οποιοδήποτε τρόπο ανήλικων προσώπων κατά την τέλεσή της, από κοινού και κατ' εξακολούθηση, σε συνολική ποινή κάθειρξης δέκα (10) ετών και πέντε (5) μηνών, με την υπόμνηση ότι, αν δεν παραστούν στη δίκη με ή δια συνηγόρου, κατά την ανωτέρω δικάσιμο ή στη μετ' αναβολή αυτής, οι αναιρέσεις τους θα απορριφθούν ως ανυποστήρικτες, όμοια δε κλήση με την αυτή ως άνω υπόμνηση επιδόθηκε, ως εκ περισσού, νομότυπα και εμπρόθεσμα, στις 20-2-2024, και στο νομίμως διορισθέντα, με τις προαναφερθείσες αιτήσεις αναίρεσης, αντίκλητο των αναιρεσειουσών Βασίλειο Ταουξή, δικηγόρο Αθηνών (Α.Μ. 9917), κάτοικο Πειραιά (οδός Καραολή Δημητρίου αριθ. 15), όπως προκύπτει από το από 20-2-2024 αποδεικτικό, που συντάχθηκε από τον επιμελητή της Εισαγγελίας Πρωτοδικών Πειραιά, Βασίλειο Ρουφικτό και επίσης έχει επισυναφθεί στο φάκελο της δικογραφίας. Οι αναιρεσείουσες, όμως, δεν εμφανίστηκαν, ούτε εκπροσωπήθηκαν από πληρεξούσιο δικηγόρο στη δικάσιμο αυτή (9-4-2024), όταν η υπόθεση εκφωνήθηκε νόμιμα στη σειρά της από το οικείο έκθεμα, προκειμένου να υποστηρίξουν τις ως άνω αιτήσεις αναίρεσής τους κατά της προαναφερόμενης με αριθμό 1346/2022 απόφασης του Α' Πενταμελούς Εφετείου Αθηνών. ΙΙΙ. Με τα δεδομένα αυτά και, εφόσον: α) οι αναιρεσείουσες κλητεύθηκαν νόμιμα και εμπρόθεσμα, όπως προαναφέρθηκε, για να παρασταθούν με ή δια συνηγόρου στο ακροατήριο του Δικαστηρίου τούτου κατά την αναφερόμενη στην αρχή της απόφασης αυτής δικάσιμο (9.4.2024), β) δεν ανακύπτει θέμα αυτεπάγγελτης εφαρμογής επιεικέστερου νόμου (άρθρο 514 εδαφ. δ' περ. β' Κ.Ποιν.Δ.), που να αφορά τις αξιόποινες πράξεις για τις οποίες κηρύχθηκαν ένοχες οι αναιρεσείουσες και γ) δεν συντρέχει περίπτωση αυτεπάγγελτης λήψης υπόψη λόγου αναίρεσης από το άρθρο 510 παρ. 1 του ΚΠοινΔ, αφού οι αναιρεσείουσες δεν έχουν εμφανιστεί, πρέπει οι υπό κρίση αιτήσεις αναίρεσης να απορριφθούν ως ανυποστήρικτες. Τέλος, μετά την απόρριψη των αιτήσεων αναίρεσης, πρέπει να επιβληθούν σε βάρος καθεμίας των αναιρεσειουσών τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ.), κατά τα ειδικότερα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ -Απορρίπτει τις από 19-7-2022 και με αριθμούς 57/2022 και 58/2022 αιτήσεις των: 1) Γ. Κ. του Κ. και 2) Γ. Κ. του Κ., αντίστοιχα, κατοίκων ..., οδός ..., για αναίρεση της με αριθμό 1346/2022 απόφασης του Α' Πενταμελούς Εφετείου Αθηνών. -Επιβάλλει σε καθεμία των αναιρεσειουσών τα έξοδα της παρούσας ποινικής διαδικασίας, τα οποία ανέρχονται στο χρηματικό ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 14 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 15 Μαΐου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρων 155, άρθρου 166, άρθρου 155 παρ. 1, άρθρου 514 εδ. α', άρθρο 514 εδαφ, άρθρο 158 του Ν. 4855/2021, άρθρο 511, άρθρα 155, άρθρο 166, άρθρο 578 παρ. 1, άρθρο 2 παρ. 1, άρθρο 510 παρ. 1, άρθρου 512, άρθρου 155, άρθρου 514, άρθρο 514, άρθρο 158, άρθρο 578, άρθρο 2, άρθρο 510
Article Codes: ΠΚ
Law References: Ν.4855/2021
Total Articles Cited: 15

DATES MENTIONED: 19-7-2022|20-2-2024|19-2-2024|9-4-2024|09-04-2024|14-05-2024|15-05-2024

SOURCE: https://areiospagos.gr/nomologia/apofaseis_DISPLAY.asp?cd=UZFXKAH60NELDYMUAJ8DW8MS2XD9O2&apof=693_2024&info=ΠΟΙΝΙΚΕΣ -  ΣΤ